**Ministru kabineta noteikumu projekta “Grozījumi Ministru kabineta 2013.gada 5.novembra noteikumos Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sagatavojusi Ministru kabineta noteikumu projektu “Grozījumi Ministru kabineta 2013.gada 5.novembra noteikumos Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam” (turpmāk – projekts) saskaņā ar grozījumiem Jaunatnes likumā, kas stājās spēkā 2017.gada 1.janvārī, kā arī pēc Izglītības un zinātnes ministrijas (turpmāk – ministrija) iniciatīvas sadarbībā ar Jaunatnes starptautisko programmu aģentūru, līdztekus precizējot spēkā esošās normas, lai nodrošinātu saskaņotu atklāto projektu konkursu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 5.novembra noteikumu Nr.1243 “Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam” (turpmāk –noteikumi) 3. un 4. punkts nosaka, ka ministrija apstiprina atklāta projektu konkursa nolikumus. Ievērojot Valsts pārvaldes iekārtas likuma 75.panta ceturto daļu un ministrijas 2011.gada 9.augusta iekšējo noteikumu Nr. 39 „Izglītības un zinātnes ministrijas padotībā esošo tiešās pārvaldes iestāžu iekšējo normatīvo aktu saskaņošanas kārtība” esošo punktu redakcija precizēta, nosakot, ka ministrija saskaņo iepriekš minētos nolikumus. Ņemot vērā, ka atklātos projektu konkursos nav nepieciešams noteikt minimālo vienam projektam piešķiramo finansējuma apmēru, ir precizēts noteikumu 5.7.apakšpunkts, atstājot spēkā normu, ka tiek noteikts tikai projektam pieejamais maksimālais finansējuma apmērs, kurš var tikt izmantots 5.9. un 36.5.apakšpunktā noteiktajā attiecināmo izmaksu periodā, kas tiek definētās katrā atklātā projektu konkursa nolikumā.Noteikumu projekta 1.5. un 1.11.apakšpunkts nosaka, ka projekta iesniedzējs var precizēt projekta iesniegumu, ja projekta iesniegumā norādītais projekta īstenošanas termiņš neatbilst nolikumā norādītajam. Savukārt noteikumu projekta 1.8. un 1.9. apakšpunkti izstrādāti ņemot vērā, ka atklātajos projektu konkursos izvērtētie projektu iesniegumi bieži vien iegūst vienādu punktu skaitu. Tāpēc ir nepieciešams noteikt, ka prioritāri būtu atbalstāmi tie projekti, kas sniedz lielāku ieguldījumu atklāta projektu konkursa mērķa sasniegšanā. Savukārt, ja projekti ir ieguvuši vienādu punktu skaitu šajā kritērijā, nākamais būtiskākais kritērijs ir projekta aktivitāšu kvalitāte. Šāda rīcība nodrošina efektīvāku valsts plānošanas dokumentos noteikto ilgtermiņa mērķu un rezultatīvo rādītāju sasniegšanu. Noteikumu 29.punkts papildināts, lai gadījumā, ja kāds projekta iesniedzējs atsakās slēgt līgumu, savukārt projekta iesniedzēja, kurš saņēmis nākamo lielāko punktu skaitu, pieprasītais finansējums pārsniedz aģentūrai pieejamo finansējuma atlikumu, aģentūra finansējumu varētu piešķirt projektam, kura pieprasītais finansējums ir vienāds vai zemāks par aģentūrai pieejamo atlikumu. Tas nodrošinās efektīvāku valsts programmas mērķu sasniegšanu un finansējuma izlietošanu.Noteikumu esošajā redakcijā nav uzskaitīti visi atklātā projekta konkursa ietvaros pieņemto lēmumu veidi, tādējādi ir precizēti noteikumu 18., 23.un 24.punkti uzskaitot visus lēmumu veidus, kas var tikt pieņemti pēc atklātā projektu konkursu projektu izvērtēšanas, iekļaujot lēmumu par finansējuma piešķiršanu ar nosacījumu saskaņā ar noteikumu 22.punktu.Atbilstoši Jaunatnes likuma grozījumiem, kas stājās spēkā 2017.gada 1.janvārī spēkā esošās normas ir papildinātas atbilstoši Jaunatnes likumā noteiktajam, 27.punktā nosakot, ka aģentūra pēc lēmuma par finansējuma piešķiršanu piedāvā projekta iesniedzējam slēgt līgumu vai vienošanos un līgumu, attiecīgi ņemot vērā atklātā projekta konkursa mērķi un īstenošanas periodu. Lai atvieglotu administratīvo slogu gan projektu īstenotājiem, gan atklāto projektu konkursu administrējošai iestādei un ņemot vērā ikgadējās Jaunatnes politikas valsts programmas ietvaros īstenoto projektu uzraudzības praksi, projektu īstenotājiem līgumos nav nepieciešams iesniegt vēl viena veida atskaiti – ziņojumu, tādējādi noteikumu projekta 1.18.apakšpunkts nosaka šīs normas svītrošanu.Papildus 32.punktā ir precizēta finansējuma piešķiršanas kārtība gan palielinot avansa maksājuma apjomu, gan nosakot kārtību kādā tiek piešķirts finansējums jaunatnes organizāciju darbības atbalsta atklāta projekti konkursa ietvaros, tādējādi nodrošinot vienmērīgu jaunatnes organizācijas finanšu plūsmu projektu iesniegumos plānoto aktivitāšu īstenošanai un jaunatnes politikas mērķu sasniegšanai. Turklāt spēkā esošās normas ir precizētas svītrojot noteikumu 34.1.apakšpunktā noteikto procentuālo izmaksu ierobežojumu, jo atbilstoši ikgadējā Jaunatnes politikas valsts programmā un 2016.gada 14.aprīļa Ministru kabineta rīkojumā Nr.256 “Par Jaunatnes politikas īstenošanas plānu” noteikto mērķu sasniegšanai ir atbalstāmas aktivitātes, kas vērstas uz ilgtermiņa darba ar jaunatni plānošanas attīstību, ieskaitot dažāda veida sadarbības modeļu izstrādi un labās prakses pārņemšanu, kas iespējams paredz lielākas projektā iesaistītā personāla (tai skaitā ārpakalpojumā piesaistītā personāla) izmaksas. Avansa maksājumiem tiek noteikts lielāks procentuālais palielinājums, jo gan jaunatnes organizācijas, gan pašvaldības, kas iepriekš īstenojušas projektus ikgadējās Jaunatnes politikas valsts programmas ietvaros atkārtoti norāda, ka nevar nodrošināt 20% priekšfinansējumu projektu īstenošanai. Tādējādi rodas situācija, kad netiek efektīvi apgūts ikgadējās Jaunatnes politikas valsts programmas finansējums, lai nodrošinātu visu projektos paredzēto aktivitāšu īstenošanu. Izskatot projektu noslēguma atskaites konstatēts, ka projekta iesniedzēji izlietojuši tikai aptuveni 90% no projektam piešķirtā finansējuma, jo visu līdzfinansējumu nodrošināt nespēj. Tādējādi, lai nodrošinātu efektīvu finanšu plūsmu un atbalstītu projektu īstenotājus, kas nodrošina jaunatnes politikas īstenošanu un mērķu sasniegšanu, noteikumu projekts paredz lielāku avansa maksājuma apmēru, kas nodrošinās arī 2016.gada 14.aprīļa Ministru kabineta rīkojumā Nr.256 “Par Jaunatnes politikas īstenošanas plānu” noteikto politikas rezultātu – nodrošināta valsts un pašvaldību institūciju sadarbība un saskaņota darbība jaunatnes politikas īstenošanā, kā arī jauniešu pilnvērtīga līdzdalība lēmumu pieņemšanas procesā un sabiedriskajā dzīvē – sasniegšanu. Papildus norādām, ka arī līdzīgos atklātos projektu konkursos, piemēram, Sabiedrības integrācijas fonda administrētajā NVO fondā avansa apmērs arī ir noteikts 90% no piešķirtā finansējuma summas.Savukārt jaunatnes organizāciju darbības atbalsta projektiem izlietotā finansējuma attiecināmības izvērtēšanas un neattiecināmo izmaksu atmaksas kārtība ir noteikta aģentūras 2016.gada 11.aprīļa noteikumos Nr.1-58/3 “Jaunatnes starptautisko programmu aģentūras ikgadējās Izglītības un zinātnes ministrijas Jaunatnes politikas valsts programmas projektu administrēšanas kārtība,” (turpmāk – noteikumi Nr.1-58/3) kas saskaņoti ar Izglītības un zinātnes ministriju 2016.gada 10.aprīlī. Papildus šie nosacījumi tiks iestrādāti arī vienošanās, kas tiks slēgtas ar projekta īstenotājiem, paredzot, ka projekta iesniedzējs atbilstoši ikgadējam līgumam iesniedz projekta īstenošanas pārskatu, kas sastāv no saturiskās atskaites, finanšu atskaites) un citiem ar projekta īstenošanu saistītiem dokumentiem. Projekta pārskata iesniegšanas termiņš tiks noteikts līgumā, paredzot arī starpposma pārskata iesniegšanu. Līgums paredzēs nosacījumu - ja projekta pārskats nav saņemts aģentūrā 10 dienu laikā no atgādinājuma vēstules nosūtīšanas dienas, aģentūra anulē piešķirto finansējumu un izraksta rēķinu par avansa atmaksu. Tāpat noteikumi Nr.1-58/3 nosaka un līgumā tiks atrunāts gadījums, ja izskatot iesniegto projekta pārskatu, aģentūra pieņem lēmumu, ka projekta īstenotājs projekta finansējumu nav izlietojis atbilstoši projekta mērķiem un budžeta tāmei, vai aģentūra konstatē, ka faktiski izlietotais valsts budžeta finansējums ir mazāks nekā plānotais, tad aģentūra 30 darbdienu laikā no pārskata apstiprināšanas dienas pieprasa projekta īstenotājam saskaņā ar izrakstīto rēķinu atmaksāt aģentūras neattiecinātos vai neizlietotos finanšu līdzekļus aģentūras kontā, kas norādīts līgumā. Ja 10 kalendāro dienu laikā no atgādinājuma paziņojuma saņemšanas rēķins netiek apmaksāts, aģentūra uzsāk parāda piedziņas procesu no projekta īstenotāja. Ņemot vērā, ka jaunatnes organizācijām saskaņā ar Jaunatnes likuma 12.panta četri prim daļā noteikto finansējums ir piešķirams arī darbības atbalsta nodrošināšanai, ir papildinātas gan attiecināmo, gan neattiecināmo izmaksu pozīcijas spēkā esošajos noteikumos – noteikumu projekta 1.25., 1.27. un 1.28.apakšpunkti. |
| 3. | Projekta izstrādē iesaistītās institūcijas | Ministrija un aģentūra |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunatnes starptautisko programmu aģentūra, jaunatnes organizācijas un pašvaldības |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka Jaunatnes starptautisko programmu aģentūra jau kopš 2014.gada administrē ikgadējās jaunatnes politikas valsts programmas atklāto projektu konkursus papildus administratīvās izmaksas nerodas.Jaunatnes organizācijām un pašvaldībām ar atklāto projektu konkursu veidlapu aizpildīšanu saistītās administratīvās izmaksas ir nelielas.  |
| 3. | Administratīvo izmaksu monetārs novērtējums | Izvērtējot mērķgrupas administratīvo izmaksu lielumu atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 25.punktam, tas nepārsniedz 2000 *euro* gadā. |
| 4. | Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Jaunatnes organizācijas iepazīstinātas ar projektu 2017.gada 10.janvāra sanāksmē, kurā izteikušas viedokli un priekšlikumus projekta izstrādē. Biedrība “Latvijas Jaunatnes padome” sniegusi savus priekšlikumus arī elektroniski.  |
| 2. | Sabiedrības līdzdalība projekta izstrādē | Jaunatnes organizācijas sniegušas priekšlikumus grozījumiem. |
| 3. | Sabiedrības līdzdalības rezultāti | Projekta izstrādē daļēji ņemti vērā jaunatnes organizāciju priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un Jaunatnes starptautisko programmu aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo cilvēkresursu ietvaros.Jaunu institūciju izveide , esošu institūciju likvidācija vai reorganizācija nav nepieciešama.  |
| 3. | Cita informācija | Nav. |

*Anotācijas III, IV, V sadaļa - projekts šīs jomas neskar*.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

26.01.2017

1392

A.Riba, 67047906

Aija.Riba@izm.gov.lv